Diari Oficial de la Generalitat Valenciana


Sumari del DOGV 6460, del 15-02-2011 (2011/1600)

RESOLUCIÓ de 19 de gener de 2011, de l'Àrea de Relacions Laborals i Seguretat Laboral, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de Revisió Salarial per al període comprés entre l'01.09.2010 i el 31.09.2011 del Conveni Col·lectiu de l'empresa Fontestad, SA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6460

Data del DOGV
:   15-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1600


Data del document
:   19-01-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * conveni col·lectiu

RESOLUCIÓ de 19 de gener de 2011, de l'Àrea de Relacions Laborals i Seguretat Laboral, de la Direcció General de Treball, Cooperativisme i Economia Social, per la qual es disposa el registre i la publicació de l'Acord de Revisió Salarial per al període comprés entre l'01.09.2010 i el 31.09.2011 del Conveni Col·lectiu de l'empresa Fontestad, SA. [2011/1600]  
Vista el acta de l'Acord subscrit l'1 de setembre de 2010 sobre Revisió Salarial per al període comprés entre el 01.09.2010 i el 31.08.2011 del Conveni Col·lectiu de l'empresa Fontestad, SA, subscrit per la Comissió Paritària, que està integrada, d'una part, per representants de l'empresa, i de l'altra, per membres de la representació unitària dels treballadors, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors; l'article 2 del Reial Decret 713/2010, de 28 de maig, sobre registre i dipòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Àrea de Relacions Laborals i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, resol  
Primer   
Ordenar que siga inscrit en el Registre de la Comunitat Valenciana de convenis i Acords Col·lectius de Treball, amb notificació a la Comissió Negociadora, i que siga dipositat el text de l'acta.  
Segon  
Disposar que siga publicat en el Diari Oficial de la Comunitat Valenciana.  
València, 19 de gener de 2011.- El cap de l`Àrea de Relacions Laborals i Seguretat Laboral: Reyes Maximiliano Coronado Coronado.  
Segon conveni col·lectiu de l'empresa Fontestad, SA.  
Acta d'acord, sobre la revisió salarial, per al període comprés entre setembre del 2010 i agost de 2011.  
Museros, (València), 1 de setembre de 2010  
Reunits  
La Comissió Paritària d'interpretació i aplicació del conveni col·lectiu de l'empresa, publicat en el Diari Oficial de la Generalitat Valenciana de data 09.11.2005.  
Per part de l'empresa: hi assistixen els senyors Vicente Fontestad Ballester, Vicente Izquierdo Sanz i Carlos Piquer Tamarit.  
Per part social: hi assistixen les senyores Amparo Ferrer Ballester, Rosa Ana Piquer Rama i el senyor Joaquín Mondragón Aquino.  
L'objecte d'esta reunió és tractar sobre l'increment dels salaris per al sisé any de vigència del conveni col·lectiu de l'empresa.  
Debatut el tema indicat, i atenent el que preveu l'article 3 del conveni col·lectiu de l'empresa, la Comissió Paritària arriba, per unanimitat, al següent  
Acord  
Els salaris establits en les taules salarials del conveni col·lectiu de l'empresa s'incrementaran, en el període comprés entre el 01-09-2010 i el 31-08-2011 en un 2%, un 1% correspon a l'increment previst de l'IPC (índex de preus al consum) en l'àmbit nacional en el període referit, més un 1%, conforme al que establix l'article 3.4 del conveni col·lectiu de Fontestad, SA.  
Addicionalment, els salaris referits s'incrementaran, en el període del 01.09.2010 al 31.08.2011, en un 0,8%, a títol de millora salarial pactada per l'empresa i la representació legal dels seus treballadors.  
Les retribucions del treball a estall en la recol·lecció de cítrics tindran, durant el període del 01.09.2010 al 31.08.2011, les quanties reflectides en l'annex que s'adjunta a la present acta.  
  
Les parts que hi intervenen expressen la seua total conformitat amb el contingut del present acord, i firmen este document per triplicat, en el lloc i la data ressenyats en l'encapçalament. Es comissiona Carlos Piquer Tamarit perquè presente este document en la Direcció General de Treball, Cooperativisme i Economia Social.  
Per la part social Per l'empresa   
Amparo Ferrer Ballester Vicente Fontestad Ballester  
Rosa Ana Piquer Rama Vicente Izquierdo Sanz  
Joaquín Mondragón Aquino Carlos Piquer Tamarit